Source: http://www.finlex.fi/fi/laki/alkup/1990/19901266
Timestamp: 2013-05-26 00:14:32+00:00
Document Index: 569571

Matched Legal Cases: ['§2', '§3', '§4', '§5', '§6', '§7', '§8', '§9', '§10']

FINLEX ® - Säädökset alkuperäisinä: 1266/1990
Olet tässä: Finlex › Lainsäädäntö › Säädökset alkuperäisinä › 1990 › 1266/1990 EtusivuLainsäädäntöOikeuskäytäntöViranomaisetValtiosopimuksetHallituksen esitykset
Kokeile myös tarkennettua hakua. Katso ohjeet. Olet tässä: Finlex › Lainsäädäntö › Säädökset alkuperäisinä › 1990 › 1266/1990 1266/1990 Dokumentin versiot
Laki kuntien vapaaehtoisen yhdistymisen kannustamisesta vuosina 1992-1993 Eduskunnan päätöksen mukaisesti säädetään:
Tämän lain tarkoituksena on kannustaa kuntien vapaaehtoista yhteenliittymistä.
Lain tarkoituksen toteuttamiseksi myönnetään kunnille valtion varoista liittymisavustusta kuntajaon muutoksen tapahtuessa kuntajaosta annetun lain (73/77) 2§:n perusteella.
Tätä lakia ei kuitenkaan sovelleta, mikäli kuntajaon muutos tapahtuu kuntajaosta annetun lain 3§:n perusteella, tai mikäli se koskee vain osaa kunnan alueesta tai kuntaa, jonka asukasluku kuntajaon muutoksen voimaantulovuoden alussa on 75 000 tai sitä suurempi.
Milloin kuntajakoa muutetaan yhdistämällä kuntaan yksi tai useampi kunta tai muodostamalla uusi kunta, muodostuvalle laajennetulle tai uudelle kunnalle suoritetaan yhdistymisen johdosta avustusta siten kuin tämän lain 5, 6 ja 7§:ssä säädetään.
Tämän lain perusteella kutsutaan yhteenliittyvistä kunnista liittyväksi kunnaksi sitä, jonka asukasluku ennen liitoksen voimaantuloa on suurin. Muut kunnat ovat liitettäviä kuntia. Kun perustetaan uusi kunta, määritellään avustuksen laskemiseksi yhteenliittyvistä kunnista asukasluvultaan suurin kunta liittyväksi kunnaksi.
Milloin kuntajakoa muutetaan siten, että kunnan koko alue liitetään toiseen tai perustettavaan uuteen kuntaan, myönnetään laajentuvalle tai näin muodostetulle uudelle kunnalle asukaskohtaista liittymisavustusta kuntaliitoksen voimaantulovuotta edeltävän vuoden alun asukasluvun mukaan määrä, joka saadaan kertomalla avustuksen määrä liitettävän kunnan asukasluvulla ja kantokykyluokan mukaisella kertoimella. Milloin liittyvän kunnan asukasluku on 5 000 tai sitä pienempi, myönnetään avustusta myös tämän kunnan osalta.
Kertoimet ovat:
kantokykyluokka kerroin
Avustuksen määrä on 800 markkaa asukasta kohti. Ensimmäisessä kantokykyluokassa olevalle kunnalle avustus myönnetään 50 prosentilla korotettuna.
Avustuksen myöntää sisäasiainministeriö. Avustus suoritetaan kolmena peräkkäisenä vuotena kuntaliitoksen voimaantulovuoden alusta lukien. Avustuksen määrä on toisena vuotena 80 ja kolmantena vuotena 60 prosenttia ensimmäiseltä vuodelta suoritettavasta määrästä. Avustuksen yhteismäärä on kuitenkin enintään 35 miljoonaa markkaa.
Sisäasiainministeriö maksaa avustuksen hakemuksetta kunakin kolmena vuotena kesäkuun loppuun mennessä.
Mikäli kunnalle, jota kuntaliitos tai kunnan lakkauttaminen koskee tämän lain perusteella, on liitoksen tai lakkauttamisen voimaantuloa edeltävänä vuotena myönnetty kuntien yleisestä valtionosuudesta ja yleisistä rahoitusavustuksista (1273/88) annetun lain perusteella verotulojen täydennystä, eikä laajentunut tai muodostettu uusi kunta enää täytä verotulojen täydennyksen myöntämisen edellytyksiä, maksetaan verotulotäydennystä vastaava avustus liittymisavustuksen maksamisen yhteydessä sen suuruisena kuin viimeksi myönnetty täydennys on ollut, samoilta vuosilta, jolloin kunnalle on myönnetty tämän lain perusteella liittymisavustusta.
Sisäasiainministeriön tulee liittyvän tai liitettävän kunnan hakemuksesta etukäteen ratkaista, miksi yhteenliittyvien kuntien kantokykyluokka vahvistetaan.
Ennakkoratkaisua on noudatettava, elleivät kantokykyluokituksen perusteena olevat olosuhteet ole olennaisesti muuttuneet.
Kantokykyluokkaa vahvistettaessa on otettava huomioon, ettei se aiheuta olennaista vähennystä kantokykyluokituksen mukaisten valtionosuuksien määrään verrattuna siihen, mikä niiden määrä olisi ollut ennen kuntaliitosta.
Ennen kantokykyluokan vahvistamista on sisäasiainministeriön hankittava asiasta kuntien kantokykyluokituksesta annetun lain (649/85) 6§:n 2 momentissa tarkoitetun toimikunnan lausunto.
Mikäli kuntien yhdistymisavustuksista annetun lain 1§:n 2 momentin (588/88) mukainen avustus on suurempi kuin tämän lain perusteella määräytyvä liittymisavustus, sovelletaan tämän lain sijasta kuntien yhdistymisavustuksista annettua lakia.
Tämä laki tulee voimaan 1 päivänä tammikuuta 1991 ja sitä sovelletaan kuntajaon muutoksiin, jotka tulevat voimaan viimeistään vuoden 1993 alusta.
Hallituksen esitys 22/90
Laki- ja talousvaliok. miet. 34/90
Suuren valiok. miet. 242/90
Ministeri Toivo T. Pohjala
›Ruotsinkieliset säädökset ›Ajantasainen lainsäädäntö ›Säädösmuutosten hakemisto ›Saamenkieliset säädökset Sisällysluettelo1266/19901 §2 §3 §4 §5 §6 §7 §8 §9 §10 §
Olet tässä: Finlex › Lainsäädäntö › Säädökset alkuperäisinä › 1990 › 1266/1990 Lainsäädäntö